《寿元俞治中》
宋代·陈深

凯风荡清淑，秦溪钟妙英。
世德裕后远，盛年振清声。
余昔客君家，君甫十二龄。
期君世济美，事业知甘卿。
微言副深望，荣涂践修程。
东吴大藩地，政繁任匪轻。
剸裁得终卖，游刃新发硎。
勉奉竞竞武，毋著赫赫称。
临下必以庄，事上必以诚。
勤劳慎细事，惠爱甦疲氓。
制动由静一，养心贵和平。
尝闻公转量，允矣王休徵。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。